הארמון של כיפה אדומה

הטירה של המלכה כיפה אדומה היא מקום מרכזי בממלכה המרכזית. היא מקום המגורים של המלכה כיפה והמלך צפרדי, והעם מתארים אותו בתור בזבוז כסף גדול.

*"לנגד עיני התאומים ניצבה טירתה של כיפה אדומה — הטירה **החדשה** שלה. היא הייתה גבוהה כפליים ורחבה כפליים מהקודמת, והתפארה במספר צריחים שכל אחד מהם גבוה מקודמו, בכיפה גדולה במרכזה ובשעון ענקי מעל מדרגות החזית החדשות."*

## תיאור

הטירה של כיפה אדומה היא ארמון גדול ורחב ידיים השוכן בקצה פארק גדול במרכז הממלכה שלה. היא נבנתה אחרי שהטירה הישנה שלה נשרפה, והיא מתוארת כ"גבוהה ורחבה פי שניים" מהישנה. היא מעוצבת כשילוב והכלאה בין כל הטירות והארמונות של הממלכות האחרות.

#### אולם הכניסה

האולם בעל רצפת שיש רחבה, עמודי זהב מיתמרים בצדיו ובקדמתו מתנשא גרם מדרגות עצום המוביל אל החלקים האחרים של הטירה. כל הקירות באולם הכניסה מכוסים בדיוקנאות של המלכה כיפה בתנוחות שונות. ברצפת האולם משובצים אריחים זעירים בצורת סל שמחברים בין פינות מרצפות השיש הגדולות.

*תחת רגליהם נפרסה רצפת שיש, לצדם היתמרו עמודי זהב ומולם התנשא גרם מדרגות עצום ומפואר. באופן לא מפתיע, כל הקירות היו מכוסים בדיוקנאות של המלכה כיפה בשלל תנוחות זוהרות.*

### חדרי המלכה כיפה

*חדרה של המלכה כיפה היה גדול כפליים מהבית השכור של התאומים. נברשת יהלומים השתלשלה מהתקרה ורהיטים צבעוניים ומרופדים מילאו את החלל, לצד מיטת האפריון הגדולה ביותר שראו התאומים מעודם — גדולה מספיק לעשרה מנמנמים — שניצבה על במה משלה בירכתי החדר.*

#### הארון של המלכה כיפה

בארון של כיפה יש חדר מראות גדול, למעלה מאלף שמלות ועוד.

*התאומים עקבו אחרי קולה ומצאו עצמם במסדרון מלא מראות, ארוך כמעט כמו חדר השינה עצמו. המסדרון היה מואר באור זוהר, והיו בו מספר נברשות, רצפת עץ וערבות בוכיות מצוירות על הקירות...בקירות שבין המראות נקבעו מגירות גדולות, ובצדו הרחוק של החדר ניצבו כמה וכמה תיבות מוזהבות. נראה שאלפים על גבי אלפים של בגדים ואביזרים מאוחסנים במקום.*

#### חדר הסלים

בארמון ישנו גם חדר מלא בסלים, שהסלים ניתנים מאהוביה, וכדי לתאר את מספר הסלים, ניתן לציין שכשהחדר נשרף, תוך בערך שנה כיפה אדומה חידשה את האוסף לגמרי.

#### הספריה של צפרדי

לאחר שצפרדי עובר לגור עם כיפה, היא בונה ספרייה חדשה בטירה בשבילו. שם הוא שומר את כל הספרים שאלכס נתנה לו, יחד עם הרבה אחרים.

כיפה קבעה שלט בדלת הספרייה שאומר "ספרייה, מקום לספרים", וקונר צוחק ואומר שהוא נועד להזכיר לכיפה למה ספרייה מיועדת. אחר כך מתגלה שהיא קראה חלק מהספרים של אלכס וצפרדי (כמו *שייקספיר*, או בפיה - *שייקפרי*).

*מדפי הספרים הגיעו עד לתקרה הגבוהה מאוד, עם סולמות ומרפסות בגבהים משתנים. מספר כורסאות וספות קובצו במרכז החדר, סמוך לאח גדולה, שעל הרצפה לפניה נפרס שטיח פרוות זאב ענקי (שהיה בעברו הזאב הרע בכבודו ובעצמו). נברשת יפהפייה השתלשלה במרכז החדר, מפיצה שפעת אור המותאמת בשלמות לקריאה. גם הספרייה הייתה גדושה בשלל דיוקנאות של המלכה כיפה, ומעל האח התנוסס ציור גדול במיוחד של כיפה קוראת ספר באחת הכורסאות.*

#### אולם האספות

אולם גדול בטירה ששימש בעבר לאספות של בית המובחרים. בשלב מסויים הוא הוסב לכנסייה ובה התקיים טקס ה(כמעט) נישואים של צפרדי וכיפה. יש בו מקום לחמש מאות מושבים והבמה שבו מתאימה לתזמורת בת מאתיים כלים.

## מצב

כאשר בו פיפ הקטנה קיבלה את הזכויות על הארמון, היא הפכה אותו לבית יתומים, מה שגרם לכיפה אדומה לשנוא אותה שנאת מוות. צפרדי וכיפה חזרו למקום אחרי מותה.

## ציטוטים

*"קצת מזכיר את אולם הנשפים של סינדרלה," אמרה אלכס. "אבל עם 'טוויסט' כיפתי."*

## מקורות

1. ↑ 1.0 1.1 1.2 1.3 א"ה II, פרק 11
2. ↑ 2.0 2.1 א"ה II, פרק 16
3. ↑ א"ה IV, פרק 8
4. ↑ א"ה III, פרק 21